jkorsvik/nowiki_second_scrape_merged huggingface dataset:
Wind River Range

Wind River Range er en fjellkjede i vestre Wyoming i USA. Den utgjør en del av de sentrale Rocky Mountains og løper omkring 160 kilometer i nordvestlig-sødøstlig retning. Fjellkjedens kam utgjør en del av den nordamerikanske kontinentale vannskille og skiller dermed vannet som renner østover mot Atlanterhavet via Wind River fra vannet som renner mot sørvest mot Stillehavet via Green River.
De fleste av Wyomings høyeste fjell ligger i Wind River Range, blant annet den høyeste fjelltoppen Gannett Peak (4 209 meter over havet).
Naturreservatene Shoshone National Forest, på den østre siden av fjellene, og Bridger-Teton National Forest, på den vestre, ligger i Wind River Range. Deler av fjellkjeden tilhører også Wind Rivers indianerreservat.


== Eksterne lenker ==
(en) Wind River Range – kategori av bilder, video eller lyd på Commons
EM i ryttersport 2017 - Dresur Grand prix lag

EM i ryttersport ble arrangert i Gøteborg fra 21 til 27 august 2017. Lagkonkurransen i Dresur Grand prix gikk på Nya Ullevi tirsdag 22 og onsdag 23 august 2017.
Lagene kunne stille inntil 4 ryttere hver, 2 red på tirsdag og 2 på onsdag. De lag som stilte med 4 ryttere strøk resultatet til dårligste rytter.


== Resultater ==


== Eksterne lenker ==
Offisiell resultatside
Offisiell hjemmeside
Honduras under VM i friidrett 2009

Honduras deltok med to deltakere under VM i friidrett 2009 (utendørs) fra 15. til 23. august 2009 i Berlin i Tyskland.


== Resultater ==


=== Menn ===


=== Kvinner ===


== Referanser ==


== Eksterne lenker ==
IAAF - 12th IAAF World Championships in Athletics
Little Bear River

Little Bear River er en 36,4 miles  (58,6 km) lang sideelv til Bear River i det nordlige Utah i USA. Den springer ut i fjellene øst for  Brigham City, der tre grener (West, South og East) samles ved Avon. Så renner den nordover til Paradise. Ved Paradise kommer den ut på de brede sletter i Cache Valley, passerer nord for Hyrum, der den demmes opp i Hyrum Reservoir, og bukter seg så i vestlig retning forbi Wellsville. Den bukter å nordover igjen, tar opp i seg Logan River i Cutler Marsh, og renner til slitt inn i Bear River, skjønt selve det gamle elvemøtet nå er inne i Cutler Reservoir.


== Referanser ==


== Litteratur ==
William F. Sigler and John W. Sigler, Fishes of Utah (University of Utah Press, 1996), p. 12
Logan River (Utah)

Logan River er en 53,7 miles  (86,4 km) lang sideelv til Little Bear River i Utah i USA. Det granskes nå (20167) om den kunne bli oppført på listen over landets National Wild and Scenic Rivers.


== Elveløp ==
Logan River springer ut i Bear River Mountains i Idaho og renner sørover og så sørvestover gjennom Logan Canyon og Wasatch-Cache National Forest til byen Logan, Utah i Cache Valley. I denne dalen renner den inn i Little Bear River noen kilometer vest for Logan og om lag 5 miles (8 km) sør for hvor Little Bear River renner ut i Bear River.
Elven er oppdammet ved første, annen og tredje dam ved munningen av Logan Canyon.


== Referanser ==
Malad River (Utah)

Malad River er en 97 miles  (156 km) lang sideelv til Bear River i det sørøstre Idaho og nordlige Utah i USA. Elven flyter mot sør med utspring nordvest for Malad City i Idaho. Den krysser delstatsgrensen Idaho-Utah rett nord for Portage i Utah, dlyter gjennom Tremonton, og tømmer seg i Bear River litt sør for Bear River City.
Malad River fikk sitt navn fordi den ble ansett å gjøre pionerene syke; malade betyr «syk» på fransk.Elven renner gjennom bare to counties, Box Elder County i Utah og Oneida County i Idaho.


== Referanser ==
Gabriel av Sverige

Gabriel Carl Walther (født 31. august 2017 i Danderyd) er en svensk prins og hertug av Dalarna. Han er sønn av prins Carl Philip og prinsesse Sofia og er nummer seks i den svenske tronfølgen etter sin eldre bror, prins Alexander. Hans tittel var Hans Kongelige Høyhet Gabriel, prins av Sverige, hertug av Dalarna. Etter at kongen 7. oktober 2019 besluttet å avgrense hvem i den svenske kongefamilien som skal tilhøre det kongelige hus, falt tittelen kongelig høyhet bort for prins Gabriel.


== Referanser ==
Austerelva (Vardø)

Austerelva (også kalt Østerelva og Østerdalselva, nordsamisk: Ovsttarjohka) er ei elv i Vardø kommune i Finnmark. Den munner ut i Persfjorden ved grenda Persfjord og er 19,6 kilometer lang. Sideelva Tverrelva er dog lengre enn hovedelva, og regnet fra Tverrelvas utspring har vassdraget en total lengde på 32,2 kilometer.
Hovedelva har utspring på Raudfjellet øst på Varangerhalvøya, og renner først mot nordøst over Kompanimyra. Den snur senere mot nord og tar inn sideelva Jorbajohka fra vest. Den øvre delen av vassdraget har utpreget viddekarakter. Lenger nede går elva i en nedskåret V-dal, som åpner seg mer opp etter samløpet med Tverrelva en kilometer før munningen, helt øst i Persfjorden.
Fylkesvei 341 til Hamningberg og et par kraftlinjer krysser elva ved utløpet. Her ligger også en del fritidsbebyggelse. Vassdraget er ellers uten tekniske inngrep.
Vassdraget ble i 1973 vernet mot kraftutbygging i Verneplan I for vassdrag. Vernegrunnlaget var vassdraget urørthet og dets betydning for friluftsliv. Øvre deler av vassdraget ligger innenfor Varangerhalvøya nasjonalpark.


== Referanser ==
Leo Löwenthal

Leo Löwenthal (født 1900 i Frankfurt, død 1993 I USA) var en tysk-amerikansk marxistisk filosof og sosiolog. 
Löwenthal ble allerede i 1926 medlem av Frankfurterskolen og Institutt for samfunnsforskning hvor han særlig arbeidet med massekultur og utvikling av den nye vitenskapsgrenen litteratursosiologi. I 1933 måtte han flykte fra Tyskland til Sveits etter Hitlers maktovertakelse sammen med andre kollegaer, og året etter slo de seg ned på Columbia-universitetet i New York. Löwenthal deltok i arbeidet med den store undersøkelsen Om rasefordommer fra 1943 til 1949 sammen med Max Horkheimer og Theodor Adorno hvorpå han forlot Frankfurterskolen og ble direktør i Voice of America. I 1955 kom han til Berkeley-universitetet i California som professor i litteratursosiologi, og hvor han var aktiv til utpå 1980-tallet. Løwenthal interesserte seg også mye for Knut Hamsuns og Henrik Ibsens forfatterskap.


== Referanser ==


== Litteratur ==
Martin Jay. The Dialectical Imagination. The Frankfurt School 1923 - 1950. 1973 og 1996.
Leo Løwenthal. Om Ibsen og Hamsun. 1957 og 1980.
Otto Kirchheimer

Otto Kircheimer (født 1905, død 1965) var en tysk-amerikansk marxistisk jurist og statsviter. Han kom tidlig med i Frankfurterskolen og måtte i 1933 forlate Tyskland. Han slo seg ned i New York sammen med andre kollegaer ved Columbia-universitetet. Under krigen og frem til 1952 arbeidet han sammen med kollegaene Herbert Marcuse og Franz Neumann i det amerikanske  utenriksdepartementet. Fra 1952 og til sin død var han igjen ansatt på Columbia.


== Referanser ==


== Litteratur ==
Martin Jay: The Dialectical Imagination. Felix Weil and The Frankfurt School 1923 - 1950, Berkeley 1973 og 1996.
Friedrich Pollock

Friedrich Pollock (1894–1970) var en tysk filosof, sosiolog og sosialøkonom. 


== Bakgrunn og virke ==
Faren var forretningsmann av jødisk bakgrunn. Pollock fikk handelsutdanning før første verdenskrig og tjenestegjorde deretter i 1. verdenskrig. Etter krigen var han ikke lenger interessert i å drive forretning og begynte i stedet å studere økonomi og statsvitenskap i München, Freiburg og Frankfurt. I 1923 tok han doktorgraden i økonomi i Frankfurt på Karl Marx' pengeteori. I 1911 møtte han Max Horkheimer, som han hadde et nært vennskap og faglig samarbeid resten av sitt liv. Horkheimer tok også handelsutdanning på oppfordring fra faren, og de to reiste i 1913-1914 sammen til Brüssel og London for å lære fransk og engelsk. Vennskapet mellom de to beskrives som en hjørnestein ved instituttet i Frankfurt. Pollock beskrives som en rolig og pragmatisk person, mens Horkheimer beskrives som en følsom og oppfarende type.I 1928 ble han direktør ved Institutt for samfunnsforskning som fikk betegnelsen den ny-marxistiske Frankfurterskolen. Pollocks avhandling (1929) om Sovjetunionens planøkonomi trakk et skarpt skille mellom planøkonomi og sosialistisk politikk, og han mente derfor at kapitalistisk planøkonomi var mulig. Han avvek på dette punktet fra ortodokse marxister, (som Henryk Grossmann), som mente at kapitalismen automatisk gikk mot sammenbrudd. På bakgrunn av Hitler-regimets utvikling på slutten av 1930-årene drøftet han ikke-sosialistisk statskapitalisme av både demokratisk og totalitær type.I 1933 flyttet han til Genève (senere Paris) sammen med kollegaer etter at instituttet ble stengt av nazistene etter Hitlers maktovertakelse. I 1934 etablerte de seg på nytt ved Columbia-universitetet i New York. Pollock skrev i 1930- og 1940-årene en rekke artikler om nazistisk økonomi og hadde mange administrative oppgaver på Columbia. I 1945 flyttet han til California hvor han deltok i arbeidet med den store sosiologiske undersøkelsen Om rasefordommer. I 1949-1950 vendte Pollock tilbake til Frankfurt, ble på nytt direktør for det gjenopprettede Institutt for samfunnsforskning og arbeidet som professor i nasjonaløkonomi og sosiologi fram til han trakk seg tilbake i 1963.


== Referanser ==


== Litteratur ==
Martin Jay: The Dialectical Imagination. The Frankfurt school 1923 - 1950. 1973 og 1996
Krogh, Thomas (1991). Fra Frankfurt til Hollywood: Frankfurterskolen 1930-1945. Oslo: Aschehoug. ISBN 8203166997.
Tverrelva (Vardø)

Tverrelva (også kalt Tverrdalselva, nordsamisk: Gaskajohka) er ei elv i Vardø kommune i Finnmark. Den er ei sideelv til Austerelva og er 31,0 kilometer lang.
Elva har utspring nord for Ovllánddeoaivi på den østlig-sentrale delen av Varangerhalvøya, helt sør i Båtsfjord kommune. Den renner først mot øst over et utpreget viddelandskap, før den gradvis snur mot nordøst. Lenger nede går elva i en nedskåret V-dal, som etter hvert åpner seg mer opp i de nedre deler. Elva løper sammen med Austerelva rundt en kilometer sør for Austerelvas munning i Persfjorden.
Nedbørfeltet er så godt som helt uten tekniske inngrep.
Vassdraget ble i 1973 vernet mot kraftutbygging i Verneplan I for vassdrag. Vernegrunnlaget var vassdraget urørthet og dets betydning for friluftsliv. En stor del av Tverrelvas nedbørfelt ligger innenfor Varangerhalvøya nasjonalpark.


== Referanser ==
Jorbajohka

Jorbajohka (nordsamisk) er ei elv i Vardø kommune i Finnmark. Den er ei sideelv til Austerelva og er 13,0 kilometer lang.
Elva har utspring nordvest for Gilesčearru på Varangerhalvøya, rundt seks kilometer nord for Komagvær. Den renner i nordøstlig retning, stort sett parallelt med hovedelva, og løper sammen med Austerelva rundt åtte kilometer sør for Persfjorden.
Nedbørfeltet er så godt som helt uten tekniske inngrep.
Austerelvvassdraget ble i 1973 vernet mot kraftutbygging i Verneplan I for vassdrag. Vernegrunnlaget var vassdraget urørthet og dets betydning for friluftsliv. Øvre del av Jorbajohkas nedbørfelt ligger innenfor Varangerhalvøya nasjonalpark.


== Referanser ==
THAAD

THAAD (Terminal High Altitude Area Defense) er et system for rakettforsvar, - som ved hjelp av radar skal oppdage innkommende (fiendens) raketter.
Systemet består av mobile (flyttbare) ramper for raketter, - og tilhørende raketter.Systemet ble først tatt i bruk under Irak-krigen på begynnelsen av 1990 tallet, - og er også utplassert på HawaiiSystemet blir også omtalt som et "rakettskjoldsystem som kan sette ballistiske missiler med kort og lang rekkevidde ut av spill"THAAD kalles et defensivt system, - men er like fullt et våpenI en uttalelse fra Pacific Command, som har ansvar for USAs militære operasjoner i Asia og Stillehavs-regionen, understrekes det at THAAD kun er et forsvarssystem og ikke en trussel mot andre land.


== Referanser ==
Thermopolis (Wyoming)

Thermopolis, arapaho: Xonoú'oo', er en by i den sentrale del av delstaten Wyoming i USA, og administrativt sete og største by i Hot Springs County. Byen hadde 3 009 innbyggere ved 2010 års folketelling.Byen ligger på vestre bredd av Bighorn River i Hot Springs State Park og er kjent for sine varme kilder, som er fritt tilgjengelige for allmenheten. Navnet Thermopolis betyr den varme byen på gresk. Byen er også som hjemsted for Wyoming Dinosaur Center, som har Amerikas eneste archaeopteryxfossil.
Gjennom byen passerer U.S. Route 20.
Forstaden East Thermopolis på østre bredd av Bighorn River utgjør administrativt en selvstendig by.


== Kjente innbyggere ==
Dave Freudenthal (født 1950), demokratisk politiker, Wyomings guvernør fra 2003 til 2011.


== Eksterne lenker ==
(en) Offisielt nettsted 
(en) Thermopolis, Wyoming – kategori av bilder, video eller lyd på Commons 
(en) Innbyggertall 2010 - 2019 - United States Census Bureau
Kokelva

Kokelva (nordsamisk: Goavkejohka) er ei elv i Hammerfest kommune i Troms og Finnmark. Den munner ut helt sør i Revsbotn, ved bygda Kokelv og er 17,9 kilometer lang. Sideelva Čiŋkajohka er dog noe lengre enn hovedelva, og regnet fra Čiŋkajohka utspring har vassdraget en total lengde på 21,3 kilometer.
Elva har utspring fra et lite tjern øst for fjellet Čuovvárrášša, og renner derfra i nordlig retning. Den tar inn sideelvene Čiŋkajohka og Lavnnjetjohka fra øst og Reinelva fra vest. Den øvre delen av vassdraget, som utgjør mesteparten av nedbørfeltet, er et småkupert fjellandskap  som skiller seg fra det utpregede viddelandskapet lenger sør. De nederste fem kilometrene før munningen renner elva gjennom en skogkledt dal.
Fylkesvei 182 krysser elva ved munningen, og det går vei rundt fem kilometer opp langs østsida av elva. Øvre del av nedbørfeltet er uten tekniske inngrep av betydning.
Vassdraget ble i 1973 vernet mot kraftutbygging i Verneplan I for vassdrag. Vernegrunnlaget var vassdragets mange elver og vann som er viktige naturtyper i et småkupert landskap med karrig vegetasjon.


== Referanser ==
Wind River (Wyoming)

Wind River er en 298 kilometer lang elv i den sentrale del av den amerikanske delstaten Wyoming. Wind River er egentlig den øvre strekningen av Bighorn River, som skifter navn fra Wind River til Bighorn River i Hot Springs County, og hele elven kalles derfor i blant for Wind/Bighorn River.
Elven har sin kilde ved Togwotee Pass i Wind River Range og renner mot sørøst gjennom Wind River-bekkenet og Wind Rivers indianerreservat. Den passerer gjennom småbyene Dubois, Crowheart, Johnstown og til slutt Riverton, der den forenes med Little Wind River. 
Den renner herfra nordover gjennom Owl Creek Mountains, der den passerer Boysenreservoaret og Boysendammen. Ved Wind River canyons nordre ende, der elven renner ut av fjellene, går den over til å bli kalt Bighorn River, ved stedet som kalles Wedding of the Waters. 
Via Bighorn River tilhører elvene Yellowstones, Missouris og Mississippis nedbørområde.
De føderale veiene U.S. Route 26 og U.S. Route 287 følger delvis elvens strekning.


== I populærkulturen ==
Elven har gitt navn til filmen Wind River fra 2017, som utspilles i indianerreservatet ved elven.


== Eksterne lenker ==
(en) Wind River (Wyoming) – kategori av bilder, video eller lyd på Commons
Togwotee Pass

Togwotee Pass er et 2944 meter høyt fjellpass i Absaroka Mountains i USA. Det befinner seg mellom småbyene Dubois, Moran og dalen Jackson Hole. 
Passet krysses av U.S. Highway 287 og U.S. Highway 26, som møtes 120 kilometer sørøst for passet i nærheten av Crowheart og sammen går frem til 40 kilometer vest for passet og skilles ad igjen ved Moran. Passet er del av det nordamerikanske kontinentale vannskille og danner også skillet mellom fjellkjedene Absaroka Range i nord og Wind River Range i sør. Passet trenger gjennom disse fjellgruppene mellom Breccia Peak (høyde: 3356 m) i nord og Two Oceans Mountain (3269 m) i sørvest.

Passet gir direkte tilgang til Grand-Teton nasjonalpark vest i Wyoming. Fra passets vestlige heng har man et vidt utsyn over fjellpartiet Teton Range.
Passet befinner seg i Bridger-Teton National Forest nær grensen til Shoshone National Forest. Om vinteren snør det tett, slik at vintersport er mulig. Passet krysses av Continental Divide Snowmobile Trail og snødybden kan komme opp i 760 cm om vintrene. Rekorddybden er på over 15 m. Ved snøstorm kan passet være stengt i dagevis.
Passet ble oppkalt etter Chief Togwotee, som i 1873 førte en forskningsekspedisjon over passet. Chief Togwotee var underhøvding i sheepeater-stammen, som hørte til shoshonene. 
En skiløype i Jackson Hole Ski Resort kalles også Togwotee Pass.


== Referanser ==


== Eksterne lenker ==
Informasjon om snøscootere i passet Arkivert 16. juni 2016 hos Wayback Machine.
Vickers Vulcan

Vickers Vulcan var et britisk en-motors biplan fra 1920-tallet, bygget av Vickers Limited på Brooklands, Surrey. Det hadde plass til åtte passasjerer og en pilot.


== Utvikling ==
Vickers Vulcan ble konstruert av Reginald Pierson ved Vickers. Det fløy første gang i april 1922, ført av sjefspilot S. Cockerell på Brooklands i Surrey.
Vulcan var basert på en sivil versjon av Vickers Vimy bombefly, men hadde mange endringer, inklusive mye større og høyere skrog og en, i stedet for to, Rolls-Royce Eagle VIII motorer. Intensjonen var å redusere driftsutgiftene. Skrogets form, såvel som dets flyegenskaper, ga det kallenavnet "Flying Pig". Første levering fant sted i august 1922 til Instone Air Line Ltd. Andre operatører omfattet Imperial Airways og Qantas, men Quantas returnerte flyene da ytelsen var for lav for selskapets behov. Den siste Vulcan som fløy var Type 74 med Imperial Airways. Den havarerte i juli 1928.


== Varianter ==
Type 61 - Første produksjonsversjon
Type 63 - Fraktversjon basert på Type 61
Type 74 - oppgradert med 450 hk Napier Lion motor


== Operatører ==
Australia Australia AustraliaQantas StorbritanniaImperial Airways


=== Individuelle fly ===
G-EBBL; Type 61 - Prototype, fløy første gang 1922, levert til Instone Air Line i juni 1922 som "City of Antwerp", solgt til Imperial Airways, hugget på Croydon Airport i mai 1924.
G-EBDH; Type 61 - Levert til Instone Air Line i juli 1922, havarerte på Oxted, Surrey  i 1922. Returnert til Vickers på Brooklands og trukket fra bruk i 1923.
G-EBEA; Type 61 - Levert til Instone Air Line i juli 1922 som "City of Brussels", returnert til Vickers på Brooklands og trukket fra bruk i 1923.
G-EBEK; Type 63 - Levert til Air Ministry på Martlesham Heath i november 1922 med Eagle IX for test som fraktfly, konvertert til passasjerfly i 1925, hugget i 1926.
G-EBEM; Type 61 - Levert til Douglas Vickers MP i september 1922, deltok i King's Cup Air Race i september 1922, fikk 7. plass, forsvant utenfor Italias kyst i mai 1926
G-EBES; Type 61 - Ment for Qantas, hugget før ferdig.
G-EBET; Type 61 - Levert til  Qantas i november 1922, returnert. Skjebne ukjent.
G-EBFC; Type 74 - Levert til Douglas Vickers MP January 1923, deltok i King's Cup Air Race i 1923 (trakk seg fra racet) solgt til Imperial Airways i januar 1925. Trukket fra tjeneste i desember in 1925 og hugget på Croydon i 1927.
G-EBLB; Type 74 - Levert til Imperial Airways i 1925. Havarert ved Purley. Hugget i juli 1928


== Spesifikasjoner, (Vulcan Type 74) ==

Besetning = 1
Kapasitet = 6 - 8 passasjerer
Lengde = 11.58 m
Vingespenn = 14.94 m
Høyde = 4.34 m
Vingeflate = 78.1 m²
Vekt, tom = 2 000 kg
Max takeoff vekt =3 062 m
Motor Napier Lion, rekkemotor, 450 h/k
Toppfart = 180 =Km/t
Rekkevidde = 692 km
Marsjhøyde = 3 20= m
Klatrefart 2.5 m/s


== Se også ==
Vickers Vimy
De Havilland DH.18
De Havilland DH.34


== Referanser ==


== Litteratur ==
Andrews, C.F and Morgan, E.B. Vickers Aircraft since 1908. London:Putnam, 1988. ISBN 0-85177-815-1.
The Vickers "Vulcan" Eight-passenger Commercial Biplane Flight 4 May 1922 p253-258
Porsa

Porsa kan vise til:

Porsa (elv) i Finnmark
Porsa (India), by og kommune
Porsa (Estland), landsby
Ivan Krylov

Ivan Andrejevitsj Krylov (russisk: Иван Андреевич Крылов; født 13. februar 1769 i Moskva i Russland, død 21. november 1844 i St. Petersburg) var en russisk fabeloversetter og -dikter som ble svært populær i Russland. Han skrev over 200 fabler, mens han hadde virke som lavere embedsmann, huslærer og bibliotekar i St. Petersburg.


== Liv og virke ==


=== Bakgrunn ===
Krylov ble født i Moskva, men tilbragte sine tidlige år i Orenburg og Tver. Han var sønn av en lavættet, men distingvert arméoffiser og mistet faren sin tidlig. Han fikk en begrenset oppdragelse og opparbeidet seg med tiden betydelige språkkunnskaper.


=== Forfatterskap ===
I en alder av 16 år fikk han ansettelse i St. Petersburg og innledet sin litterære bane samme år ved å forfatte teksten til en komisk opera. Senere viet han seg til satirisk publisistisk virksomhet i Jonathan Swifts stil og utgav to tidsskrifter 1792-93, som imidlertid begge snart ble inndratt av sensuren. Krylov publiserte her fortellinger som Pokhvalnaja retj v pamjat moemu dedusjke (1792). Deretter forsvant Krylov for 12 års tid fra litteraturen.I årene 1805-1810 oversatte han fabler av Jean de La Fontaine fra fransk til russisk. I napoleonstiden skrev Krylov to komedier som hadde fremgang, men hans egentlige område ble fra 1805 fabeldiktningen. I 1806 debuterte han med sine egne fabler. 
Det finnes ingen moral i Krylovs fabler, men han gjorde ofte narr av byråkrati, korrupsjon og slektshovmod. En av hans fabler handler om gjess som setter nebbene i været og ikke ville ble slaktet, ettersom forfedrene hadde kaklet på Capitol og reddet Roma fra gallerne. En i russiske sammenhenger velkjent og ofte anført fabel er den om svanen, gjedden og krepsen (Лебедь, Щука и Рак, 1814) som ikke klarte å samarbeide.
Krylovs språk er folkelig, rikt og treffsikkert.


== Verk på norsk ==
Fabler, 1978


== Referanser ==
Tour of Britain 2017

Tour of Britain 2017 er den 14. utgaven av sykkelrittet Tour of Britain og ble arrangert fra 3. til 10. september 2017. Det britiske etapperittet er en del av Europatouren i landeveissykling 2017.


== Norske ryttere ==
Nordmannen Edvald Boasson Hagen kom først til mål på den 2. etappen av rittet, men ble fratatt seieren etter å ha skiftet fil i spurten. Han kom på andreplass på både den 1. og 3. etappen etter målfoto. Han vant den 8. og siste etappen og endte på 2.-plass sammenlagt.


== Lag ==


== Etappene ==


=== Etappe 1 ===


=== Etappe 2 ===


=== Etappe 3 ===


=== Etappe 4 ===


=== Etappe 5 ===


=== Etappe 6 ===


=== Etappe 7 ===


=== Etappe 8 ===


== Sammenlagt ==


== Referanser ==


== Eksterne lenker ==
Offisielt nettsted 
(en) 2017 Tour of Britain – kategori av bilder, video eller lyd på Commons 
(en) Tour of Britain 2017 - ProCyclingStats